**Îngere,stai lângă mine**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dunia Pălăngeanu

Îngere ,stai lângă mine

Pe velința de mărgele

au ațipit două stele

nu sunt stele adormite

și de dor mult ostenite

ci ochii mei călători

căutând albastre zori

legănați pe-un sân de mac

vraja să n-o mai desfac

legănați pe-o izmă sură

să rămână-n bătătură

cu cearcăn de mătrăgună...

Îngere ,stai lângă mine,

poate mâine-mi va fi bine

să pornesc prin dimineață

prin perdelele de ceață

la poale cu picurele

și cu toamna în ulcele.

Din proiectul literar bilingv " Poeme de băut cu ulciorul"/Traducere limba bulgară , Nadejda Radeva.

Prefață Cosmin Ștefan Georgescu .

Ilustrație,Petronela Toma